FENOMEN BELI: Uloga izbornih cirkuzanata | Ekspres.net\nPojedini kandidati su manje ili više ozbiljni, ali je sigurno da svaki od njih u ovoj kampanji i na predstojećim izborima igra neku ulogu. Pitanje je samo da li tu ulogu igraju zarad lične promocije, ili je igraju po dobijenom zadatku\nAko verujemo predizbornim istraživanjima javnog mnjenja koja se objavljuju po medijima, prema kojima jedan od 11 kandidata ima gotovo pet puta veću podršku od najbližih konkurenata, slobodnim i kreativnim tumačenjem ove bismo predsedničke izbore mogli opisati kao „deset na jednoga”.\nVodeći se istim tim podacima, možemo li da kažemo da su svi drugi kandidati, osim onog sa najboljim rejtingom, neozbiljni? Ili da upotrebimo reči Ivice Dačića, predsednika Socijalističke partije Srbije, da su svi oni „zavitlavanje Srbije”.\nMišljenja sagovornika „Ekspresa” su podeljena, ali ipak niko od njih ne tvrdi da je reč o „zavitlavanju”. Još manje da su izbori mesto za sprdnju bilo koje vrste. Može se reći da su pojedini kandidati, odnosno njihovi nastupi, manje ili više ozbiljni, ali je, takođe, sasvim sigurno da svaki od njih ima neku svrhu, da u ovoj kampanji i na predstojećim izborima igra neku ulogu. Pitanje je samo da li tu ulogu igraju zarad lične promocije, ili je igraju po dobijenom zadatku.\nA taj zadatak može da bude posledica nečije procene da će određeni kandidati uticati na veću izlaznost, ili pak procena da će na taj način otkinuti komad glasova potencijalno opasnim protivkandidatima.\nPitanje je naravno, ako su oni već „igrači na tajnom zadatku”, ko je taj koji im zadatke izdaje. Odgovori na ova pitanja, opet, baziraju se na pretpostavkama i ne baš najpreciznijim i najpouzdanijim podacima o međusobnom uticaju pojedinačnih kandidata na rejting njihovih konkurenata.\nBilo kako bilo, nesporno je nekoliko činjenica. Prvo, od 11 pretendenata na fotelju u kabinetu na Andrićevom vencu, gotovo polovina, odnosno njih petorica, ne potiču iz neke političke stranke. Drugo, kandidat Luka Maksimović, poznatiji kao Ljubiša Preletačević Beli, na trenutak je izbio na drugo mesto po popularnosti iako je i veoma pažljivim pratiocima političkih zbivanja vrlo teško da uoče koji je to program za koji se ovaj momak iz Mladenovca zalaže.\nŠta iz svega toga može da se zaključi? Prvo, da je kriza partijskog života, odnosno političkih stranaka u Srbiji dobrano uznapredovala, jer osim dve najveće stranke vladajuće koalicije, nijedna druga partija, prema istraživanjima, ne može da dobaci ni do 10 odsto.\nDrugo, da je primetno odsustvo različitosti ideja i programa, zbog čega su građani, birači, spremni da se okrenu i onim kandidatima koji se čak ni ne pretvaraju da nekakve ideje imaju, već im se nastup svodi na šalu, parodiju, satiru, sprdnju…\nCvijetin Milivojević, direktor Agencije za odnose sa javnošću „Pragma”, ocenjuje da je upravo u trenucima krize partijskog života logično da ima više kandidata iza kojih stoje grupe ili udruženja građana. Ističe i da je dobro što nisu svi kandidati iz Beograda, jer su sve stranke do sada obećavale regionalizaciju i decentralizaciju, da bi u trenutku kada se dokopaju vlasti zaboravile na obećanja, pa čak i počele da deluju u smeru jačanja centralne vlasti.\n– Ali, kao i u svakoj kampanji od 1990. godine, imamo i „električnih zečeva” i „trojanskih konja”. To su oni za koje je jasno da nisu mogli sami da prikupe 10.000 potpisa. Politička čaršija spekuliše, a postoje i dokazi, da su neke stranke vladajuće koalicije skupljale potpise ne samo za Vučića već i za neke kandidate, bar za trojicu, za koje se pretpostavlja da mogu da mute vodu. A to rade svojim ekstremnim stavovima o nekim pitanjima o kojima, recimo, postoji konsenzus, kao što je pitanje Kosova, pa deo birača koji bi glasali protiv Vučića vrate njemu, jer je on ipak garant da neće biti velikih turbulencija – kaže Milivojević za „Ekspres”.\nZa jednog od tih kandidata je, kako kaže, potpuno siguran da je „posledica neprirodnog braka iz računa najjače vladajuće stranke i dela, kako ih zove, anarhoopozicionih stranaka”.\nKandidatura Preletačevića Belog je neozbiljnija čak i od kandidature pokojnog Nikole Šećeroskog. On je bar imao neki socijalni i ekonomski program, bilo da se zvao „četke i metle” ili proizvodnja „magarčića i jelenčića”, ocenjuje Cvijetin Milivojević\n– Kandidatura gospodina Preletačevića Belog je neozbiljnija čak i od kandidature pokojnog Nikole Šećeroskog. On je bar imao neki socijalni i ekonomski program, bilo da se zvao „četke i metle” ili proizvodnja „magarčića i jelenčića”, kako je govorio o onim igračkicama. On je imao program, na ličnom primeru, koji se zove borba protiv državne administracije i birokratije koja ubija malog čoveka, žrtvu sistema kao u predstavi „Siroti mali hrčki”. On nije ni znao da je to program, ali je bio program. Kod gospodina Belog imamo obrnutu situaciju. On nema nikakav program, ništa ne nudi, pritom se ni jednom jedinom rečju ne usuđuje da kritikuje vlast i istovremeno igra ulogu tzv. nadopozicionog trkača – kaže Milivojević.\nNameću se, prema njegovom mišljenju, dva zaključka. Prvi, da je deo opozicije poverovao da Beli doprinosi povećanju izlaznosti, jer će mladi apolitični svet „izaći na izbore da se, što bi rekao Šojić, zajebava”, čime će se povećati broj onih koji će onemogućiti pobedu Aleksandra Vučića u prvom krugu.\n– To je loša matematika, jer ako je cilj opozicionih kandidata samo da Vučić ne pobedi u prvom krugu, mogu da se oproste i sa pobedom u drugom krugu. To je falš način razmišljanja – kaže Milivojević.\nDrugi zaključak je da, kako kaže, postoji direktan interes vladajuće koalicije da kandidovanjem Belog pokaže da je ovo još jedan od izbornih cirkusa, u kojem učestvuje jedan ozbiljan kandidat i 10 cirkuzanata.\nNa pitanje da li su svi ostali kandidati zaista cirkuzanti, Milivojević odgovara odrečno, ali primećuje da „kada ubacite Belog, kao što su ubacivali Jogi letače, odmah od svega pravite cirkus”.\nAli od pravljenja cirkusa od izbora mnogo opasnije je u slučaju Preletačevića, prema Milivojevićevom mišljenju, nešto drugo, a što ima veze sa time da su njegova ciljna grupa dobrim delom upravo mladi koji tek sada imaju pravo da glasaju ili su ga prvi put ostvarili u prethodnih nekoliko godina.\n– Nije on samo parodija. To bi bilo bezopasno. Dublje, sociološki gledano, on treba da bude uzor mladima koji prvi put glasaju, kao što im je uzor neka estradna pevaljka. Setite se njegovog prošlogodišnjeg spota za lokalne izbore u Mladenovcu. On spava do iza podneva, ustane, popije kafu, prošeta do omiljenog kafića i to je njegov život. I to sad treba da bude uzor, kao i neka estradna pevaljka koja se prostituiše, kao što su 90-ih godina uzori bili naoružani momci, koje su u deminutivu zvali „žestoki momci sa beogradskog asfalta”, jer niko nije smeo da napiše da je reč o kriminalcima i ubicama – kaže Milivojević.\nOn, takođe, izražava sumnju i u pogledu tačnosti rezultata istraživanja koji se objavljuju, a koja Belog Preletačevića guraju u sam vrh.\nKada u redovima stranke nemate jakog lidera, onda idete na nestranačke kandidate koji mogu da vam služe kao alibi za izborni neuspeh, ali i da odlože rešavanje problema koje zbog slabog rejtinga imate u stranci, kaže Đorđe Vuković\n– Siguran sam da istraživanja koja se prezentuju u medijima, nemaju veze sa istraživanjima koja čita gospodin Vučić. On je jedini koji ozbiljno čita istraživanja, veruje im, i upravlja strankom i svojim rejtingom u skladu sa očekivanjima birača. On vidi šta birač hoće, menja stvari u hodu i prilagođava se. Ja zato kažem da je on nedosledan političar, meni to nije simpatično, ali sa stanovišta onoga što je funkcija istraživanja, a to je da vas usmeri, on to radi veoma mudro – dodaje Milivojević.\nĐorđe Vuković, programski direktor Centra za slobodne izbore i demokratiju, primećuje da „fenomen Beli” nije prvi put viđen u Srbiji, da je takvih slučajeva bilo i u drugim zemljama, a na kraju krajeva i u Srbiji, s tim što nijedan od njih do sada nije uspeo da animira veći broj glasača.\nZa njega ni pojava Belog, kao ni pojava više nestranačkih kandidata ne predstavljaju iznenađenje u situaciji kada više nema jakih stranaka na strani opozicije.\n– Kada u redovima stranke nemate jakog lidera, onda idete na nestranačke kandidate, koji mogu da vam služe kao alibi za izborni neuspeh, ali i da odlože rešavanje problema koje zbog slabog rejtinga imate u stranci – kaže Vuković za „Ekspres”.\nSprdnja nije rešenje\nOn, međutim, sumnja u to da je „sprdnja” dobar način da se rešava pitanje izbora ljudi za ključne funkcije u državi ili da se tako pristupa rešavanju ozbiljnih državnih problema.\n– Teško da možete da pravdate situaciju gde se pitanje nosilaca funkcija i rešavanja ključnih problema rešava sprdnjom. Nije to način. Ali to dokazuje i da nešto sistemu fali. Kroz funkciju predsednika ili premijera se ogleda stabilnost sistema. Možemo se složiti ili se ne složiti da je ta sprdnja simpatična, ali pitanje je šta je posledica svega toga. Da li sebi smemo da dozvolimo situaciju da imamo takav tip sprdnje. Neučestvovanje u političkom procesu stvara zatvoreno društvo, a samim tim sprečava i mogućnost napretka. Zato je potrebno da se nešto menja – dodaje Vuković.\nIako se ni on ne slaže da su svi ostali kandidati sem Vučića „cirkuzanti” ili „zavitlavanje Srbije”, istovremeno dodaje da je jasno da niko sem Vučića ne pledira ozbiljno da može da osvoji predsedničku funkciju.\n– Ovde je u pitanju pozicioniranje ljudi – zaključuje Vuković.\nNa kraju, kakve mogu da budu posledice uzleta Belog Preletačevića? Prema oceni Vladimira Vuletića, sociologa i profesora na Filozofskom fakultetu u Beogradu, do određene mere njegova pojava može da ima i pozitivne efekte na političku scenu Srbije.\n– Ako ostane u granicama fenomena, on može da bude i svojevrsna poruka i upozorenje akterima na političkoj sceni. U određenoj meri bi, međutim, mogao da predstavlja i izraz beznađa koji bi mogao da poremeti politički život u Srbiji – kaže Vuletić za „Ekspres”.\nLjudi koji su u velikoj meri razočarani postojećom političkom ponudom se, simpatišući Belog i smejući mu se, zapravo smeju političkoj praksi u Srbiji.\n– Samo ime Preletačević govori upravo o tome, jer je najteža politička optužba da neko stalno menja stranke – kaže Vuletić.\nIstičući da ne veruje da na ovom nivou može da postigne neke spektakularne rezultate, što bi u njegovom slučaju bio ulazak u drugi krug predsedničkih izbora, on dodaje i da bi se tada opravdano postavilo pitanje ko stoji iza njega, jer „on nema nikakvu ideju”.\nSudbina Belog, ipak, prema mišljenju Cvijetina Milivojevića, „zavisi od volje onih koji su ga projektovali”.\n– A to su delimično vlasti i anarhoopozicione stranke, uz pomoć ozbiljnih igrača koji razumeju šta je manipulativna komunikacija, koji imaju iskustva sa izvozom revolucija, anarholiberalima… Očevidno je da je to neko ko rukuje proizvodom koji se zove Beli Preletačević – dodaje Milivojević.\nA ako se već koristimo cirkuskim rečnikom, možda bi najbolje bilo reći da neko žonglira određenim brojem kandidata. Možda neki kandidati glume i klovnove, publika se smeje, čak im i zdušno tapše. Cirkus, posle svega, ipak ode iz našeg malog grada. A ono što ostaje i ne mora da bude tako smešno.\nNedostatak velikih ideoloških i programskih razlika među kandidatima, prema oceni Đorđa Vukovića iz Cesida, otvara prostor za negativnu kampanju.\n– To nije slučaj samo na ovim izborima, već i na parlamentarnim. Nema velikih ideoloških ni programskih razlika, kao pre 10-15 godina, ni među kandidatima, ni među strankama. Onda idete na negativnu kampanju da karakter i delo nosilaca političkih funkcija unizite. Baš zato su negativne kampanje prilično uspešne u poslednje vreme – kaže Vuković.\nJEDANAESTI PREDSEDNIČKI IZBORI\nSledeći predsednički izbori biće 11. po redu od uvođenja višestranačja u Srbiji, i na njima ćemo dobiti petog šefa države od 1990. godine. Tri puta su izbori za predsednika Republike bili prevremeni: 1992, 2008. i 2012. godine. Zanimljivo je da su svi kandidati koji su imali veći broj glasova u prvom krugu od 2004. godine, u drugom krugu postajali izborni gubitnici (dva puta Tomislav Nikolić i jedanput Boris Tadić).\nU prvom krugu 2012. glasalo je 57,73 odsto uz rekordnih 4,46 odsto nevažećih glasova – belih listića. Tadić je osvojio 25,31 odsto, a Nikolić 25,05 odsto.\nU drugom krugu 2012. na birališta je izašlo tek 46,26 odsto birača, od čega je za Nikolića glasalo 49,54 odsto (1.552.063 birača) a za Tadića 47,31 odsto (1.481.952 birača).\nOd 1990. godine na čelu Srbije bili su Slobodan Milošević (u dva navrata: 1990-1992. i 1992-1997. godine), Milan Milutinović (1997-2002), Boris Tadić (2004-2008, odnosno 2008-2012) i Tomislav Nikolić, koji je bio šef države od 2012. godine.\nJula 1997. održani su prvi neuspeli predsednički izbori, kada su u drugi krug ušli Zoran Lilić i Vojislav Šešelj.\nU periodu od 2002. do 2004. godine tri puta su neuspešno održavani predsednički izbori (septembra i decembra 2002. godine, odnosno novembra 2003. godine). Funkciju predsednika države u tom periodu su, pošto je Milanu Milutinoviću mandat istekao januara 2003. godine, obavljali predsednici Narodne skupštine, prvo Nataša Mićić, a od januara 2004. godine Dragan Maršićanin.\nNa ovim, 11. po redu predsedničkim izborima takmičiće se 11 kandidata. To su:\n*redosled kandidata je kao na glasačkom listiću\nTags izborikampanjaljubiša preletačević beli\nBEOGRAD: SNS dobila 13 opština, najveće iznenađenje pokret “Preletačević”! NIŠTA BEZ SARME: Preletačević i ekipa za Ekspres otkrili tajnu izbornog uspeha RASKOL ILI VEŠT POTEZ?! Pokret ” Beli samo jako” ograđuje se kandidature Luke Maksimovića na izborima u Beogradu BEOGRADSKI IZBORI: Upravni sud poništio listu Ljubiše Belog Preletačevića


ABAZOVIĆ: Nema šale sa državom, ni skrivanja iza grba – Portal Luca\nABAZOVIĆ: Nema šale sa državom, ni skrivanja iza grba\nPotpredsjednik Vlade Crne Gore Dritan Abazović apelovao je na poslanike da što prije izaberu Tužilački savjet. On je pozdravio jutrošnju akciju policija, koja je u saradnji sa Osnovnim državnim tužilaštvom u Podgorici privela više osoba zbog sumnje da su učestvovali u nezakonitom eksploatisanju šljunka\nAbazović je novinarima kazao da je izbor Tužilačkog savjeta jedno od najvažnijih pitanja u Crnoj Gori.\nKaže da je to pitanje od presudne važnosti za vladavinu prava u Crnoj Gori.\n“Moja apel poslanicima je da izaberu Tužilački savjet, što prije”, kazao je Abazović.\nOn je pozdravio jutrošnju akciju policija, koja je u saradnji sa Osnovnim državnim tužilaštvom u Podgorici privela više osoba zbog sumnje da su učestvovali u nezakonitom eksploatisanju šljunka.\n“Neke firme nijesu zatečene na terenu, ali to ne znači da nijesu predmet naših opservacija i to je mnogo značajno zato što se radi o nekim firmama koje su jako dobro poznate u Crnoj Gori i koje se prave veliki dobrotvori. Pozdravljam akciju, ali krađa državnih dobara na ovakav način, van svih koncesija, sa moratorijumom, je zaista katastrofalno”, kazao je Abazović.\nKazao je i da će nakon kompletne istrage biti predstavljeni obim i količina, kako je naveo, državne pljačne koja se tamo vršila.\nOn nije htio da precizira o kojim firmama je riječ. „Neke su dobro poznate u Crnoj Gori, neke su manje poznate“, naveo je Abazović i dodao da je u tom slučaju najveća odgovornost na državnim organima koji do sada nijesu radili svoj posao.\nOn je kazao da će isto važiti i za šumarsku mafiju i za eksploataciju na drugim mjestima.\n„Ja apelujem na sve da sa državom više nema šale, to to što neko misli da ima više novca neko državni trezor pa da može da radi što god želi i da se skriva iza državnog grba to više praksa biti neće“, poručio je potpredsjednik Vlade i dodao kako se nada da će ovaj slučaj biti izveden do kraja.\nPoručio je i da inspektori moraju da rade svoj posao i dodao je da je bilo i onih koji nijesu htjeli da vide neke aktivnosti.\n„I da će i ti ljudi ako tako nastave biti sancionisani. Mi smo odlučni da zaštitimo državna dobra Crne Gore“, poručio je Abazović.\nCrnogorci su ovdje bili prvi stanovnici: Sada je to sjedište Arhijerejskog namjesništva crnogorskog\nI TAMO PRAVE PROBLEME: U Atini priveden pravoslavni sveštenik, papu nazvao jeretikom\nMedojević: Ako je broj zaposlenih skočio za 20%, kako je onda naplata poreskih prihoda manja?\nAko si tako odlucan da zastitis drzavna dobra Crne Gore, zasto si onda omogucio kradju drnogorskog kulturnog i istorijskog blaga, omogucio kradju imovine drzave CG ogomne vrijednosti, omogucio da Crnom Gorom vlada organizovana okupatorsko-zlocinacka organizacija pod nazivom Srpska pravoslavna crkva? Mozes ti hapsit ovi sitnez i treba tako. A kad ces pocet krupne ribe ka ti?\nEvropaprije 7 sati\nAutorski tekst premijera Krivokapića: Prva godina slobode\nAbazovićev kabinet: Vidjećemo čiji se „patriotizam“ krije u Švajcarskoj\nUP: Strože kazne za lica koja napadaju policijske službenike\nŠehović: O lošim potezima ove Vlade bi se mogle knjige napisati\nCOVID-19prije 8 sati\nIJZCG: Prvi slučaj sumnje na obolijevanje od omikrona\nNOVI SPORAZUM: Crnogorski računi u Švajcarskoj više neće biti tajni\nMitropolit Crkve Srbije Jonikije: Vratićemo kapelu na Lovćen\nGODINA DANA VLADE – BS: Politički revanšizam i marginalizacija manjina


LOV JE POČEO: Strane službe započele čišćenje srpske političke i kriminalne scene — TPKNEWS\nNaslovna/VESTI/SRBIJA/POLITIKA/LOV JE POČEO: Strane službe započele čišćenje srpske političke i kriminalne scene\nLOV JE POČEO: Strane službe započele čišćenje srpske političke i kriminalne scene\nStrane službe pokrenule su niz akcija protiv kartela okupljenog u Srpskoj naprednoj stranci. U konačnom obračunu s organizovanim kriminalom neće biti pošteđeni državni i stranački funkcioneri, sudije i tužioci, kao ni nižerangirani izvođači prljavih radova. Ni gornja struktura iz DOS-a koja je započela surovu pljačku, kojom je Vučić dokrajčio Srbiju i njene građane.\nOperacija „Familija”, koju već dve i po godine sporovode američka obaveštajna zajednica (CIA, FBI, DEA i ministarstvo pravde) i Europol, za cilj ima čišćenje celog Balkana od svih kriminalnih organizacija. U toj operaciji uništena su dva klana u Hrvatskoj, čija mreža se protezala do Srbije, Crne Gore i Makedonije. Uhapešno je 70-tak pripadnika osječkog klana, koji su predvodili Stipe Barišić Moljac i ratni zločinac Đuro Dečak.\nPresečeni su tokovi novca, koji je taj klan prao preko fantomskih firmi otvorenih u Austriji, Italiji i Mađarskoj. Hrvatski mafijaši su zaštitu potražili kod kolega iz Srbije, u Srpskoj naprednoj stranci. Po nalogu Aleksandra Vučića, srpska policija je odbila saradnju s američkim službama i Europolom, ali to nije zaustavilo operaciju „Familija”. Naprotiv, usledio je još žešći pritisak.\nIz američkih izvora plasirana je afera „Smoking Gun” u kojoj je Srbija optužena za prodaju oružja koje je završilo u rukama islamskih terorista u Jemenu. Krijumčarska afera je potkrepljena stotinama dokumenata, ugovora i pisama, tajno snimljenih razgovora i naoružanja.\nVažnu ulogu u spornoj trgovini naoružanjem imala je firma s kojom je povezan Branko Stefanović, otac ministra policije Nebojše Stefanovića. Srpsko tužilaštvo nije pokrenulo istragu poslovanja preduzeća GIM, fabrike oružja Krušik i Jugoimport SDPR-a. Umesto oba Stefanovića, u pritvor je smešten izvesni A. O, administrator iz Krušika, koji je osumnjičen za odavanje službene tajne.\nTim hapšenjem, vlast je poslala poruku svim ostalim svedocima kriminalnih aktivnosti da će biti kažnjeni ako sarađuju sa stranim službama.\nVučić i Stefanović znaju da aferu nije kreirao nikakav valjevski kompjuterista. Analizom informacija koje je dobio od Bezbednosno-informativne agencije, Vučić je zaključio da je kompromitujući materijal o prodaji oružja u javnost plasirao britanski državljanin Terens Majkl Hovs, za koga se pretpostavlja da je vođa međunarodnog tima za lov na srpske kriminalce svih profila. Hovs, prema saznanjima BIA, pod ovim i drugim identitetom, u Srbiji boravi još od 1998. godine. Na vezi je držao nekoliko bezbednosno interesantnih lidera DOS-a, aktuelnih i penzionisanih oficira, kao i moćne pojedince iz podzemlja. Hovs je kontrolisao i trgovinu oružjem i vojnom opremom.\nU vrhu naprednjačkog kartela panika je nastala 6. oktobra, kad je u Sremskoj Kamenici ubijen kontroverzni biznismen Dragan Amidžić Amidža. Početkom devedesetih, Amidžić se obogatio švercom nafte. U taj posao je ušao, navodno, na zahtev Jovice Stanišića. Deo novca davao je DB-u, a deo je zadržao za sebe, kao nagradu za pomoć državi da probije sankcije. Dolaskom DOS-a na vlast, Amidžić je legalizovao svoje poslove, kupio je hotel kod novosadskog Sajma i u Slankamenu otvorio fabriku za proizvodnju vojne opreme. U unosan posao s Vojskom Srbije ušao je preko tadašnjeg ministra Dragana Šutanovca, koji mu je i obezbedio dozvolu za avion.\nIako nije direktno povezan sa spornim izvozom naoružanja, Amidžić je imao saznanja i o tim poslovima, a ubijen je upravo u vreme afere „Smoking Gun”, u kojoj je i on mogao da bude značajan svedok.\nNjegovo ubistvo prestravilo je i Predraga Rankovića Peconija. I Peconi je do bogatstva došao švercom nafte za istog poslodavca. Po istom principu, i on je prividno napustio kriminal, legalizovao poslove i napravio imperiju u kojoj se nalazi dvadesetak preduzeća i Televizija Hepi. Peconija je, pre dve godine, izrešetao Željko Rutović. Vlasnik Hepija sad se uplašio da će i njega stići senke iz prošlosti, da će i on biti očišćen poput Amidžića.\nNiko ne zna ko je sledeći na listi za odstrel. U strahu su braća Zvezdan i Srđan Milovanović, bivši vlasnici kablovskog operatera Kopernikus, a danas televizija O2 i Prva, kao i hotela Prag, u kome je ranjen Peconi. Zabrinut je i Željko Mitrović, vlasnik Pinka, koji se javno žali da je izložen reketiranju, a ni Vučić ne može da mu pomogne.\nVUČIĆ NE MOŽE DA POMOGNE NI SEBI\nNakon razgovora sa Grenelom odbio je da sadržinu podeli sa saradnicimom Suzanom Vasiljević. Naravno da nije hteo s njom da razgovara o Grenelovim zahtevima za bezuslovnu saradnju s američkim službama i Europolom, koja bi trebalo da vodi ka hapšenju Andreja Vučića, Nikole Petrovića, Nenada Kovača, Slaviše Kokeze, Zvonka Veselinovića, Milana Radoičića, pa i oca i sina Stefanović.\nPred Vučića su stavljena dva osnovna zadatka. Prvi se odnosi na kosovski klan, koji se, pored ostalih krivičnih dela, sumnjiči i za ubistvo Olivera Ivanovića. Istragu protiv Veselinovića i Radoičića ne vodi samo vlast u Prištini, nego i UNMIK, koji je pod kontrolom službi Sjedinjenih Američkih Država. Vučiću je stavljeno do znanja da više nema prostora za marketinške priče o političkom progonu Radoičića, uspešno položenom poligrafskom testiranju i sličnim trivijalnostima. Ako Radoičić i Veselinović dobrovoljno ne pristanu na saradnju s kosovskim tužilaštvom, moraće Vučić da ih na to prisili. Isto to mora da uradi sa Mitrovićem i Draganom Vučićevićem, koji su pravili startegiju propagnde nakon ubistva. Ako ne uspe u tome, smatraće se za njihovog zaštitnika.\nJoš teži zahtev odnosi se na pokretanje istrage protiv Vučićevih kumova, prijatelja i najbližih saradnika.\nU formi obaveštenja, a ne teme za diskusiju, Vučiću je rečeno da sam krene u borbu protiv organizovanog kriminala.\nPre 17 godina, takav zahtev je isporučen Zoranu Đinđiću. Predsednik Demokratske stranke i tadašnje vlade pokušao je da to sprovede u delo, pripremio je Zakon o borbi protiv organizovanog kriminala i potencijalne svedoke saradnike, ali nije imao sreće, zakasnio je.\nPoučen tim primerom, Vučić je svestan ozbiljnosti situacije, što je i priznao na konferenciji za medije prilikom otvaranja vetroparka Čibuk kod Kovina.\n– Amerika nije promenila stav. I šta sad da ja uradim drugo? Da uzmem konopče i da se obesim o ovaj vetrogenerator? Glup sam, ali ne toliko da ne razumem šta se dešava – rekao je.\nVučić je očajnički zavapio u drugom kontekstu, povodom američkog zahteva da Srbija prizna nezavisnost Kosova, ali očigledno je da mu veće probleme pravi insistiranje na borbi protiv njegovog kartela, nego potpis na predaji južne srpske pokrajine.\nKako sad stvari stoje, ne mora sam sebi da stavlja konopče oko vrata, to će uraditi Hovs, Grenel ili neki agent iz operacije „Familija”, a možda i neko iz Vučićeve stranačke „familije”.\nNekoliko stotina članova Vučićevog kartela čeka da ih američki marinci privedu pravdi. Neka se pripreme…\n18/10/2019 у 14:41\nKoncno je doslo vrijeme da se rascisti sa lopovima i kriminalcima. Sve ih treba preispitati od 1990 godine do danas.\nDragomir Lucic каже:\nDA LI TI SRANCI RADE ISKLJUCIVO ZA OPOZICIJU?\n20/10/2019 у 21:28\nProcitaj tekst jos jednom i kazace ti se samo…da ti pomognem: ne, pominju se i ljudi na vlasti od 2000-te godine koji su pre a i danas opozicija\nJedan razuman za razliku каже:\n24/10/2019 у 04:00\nДај боже да је истина то што пише ту.


Treba rešiti problem spaljivanja - Znanje - Qingdao Huijintong Power Equipment Co., Ltd\nSa razvojem grada, smeće je svuda. Povećanje urbanog otpada neizbježno će dovesti do briga spaljivanja smeća.\nPosetili smo lokaciju projekta spaljivanja na različitim mestima, otkrili ćemo da spaljivanje smeća i dalje proizvodi mnogo zagađivača. Među njima zagađenje vazduha je najvažniji aspekt. Daleko, možete namiriti oštar miris.\nNaravno, ima puno mjesta gdje spaljivanje smeća nema tako ozbiljan problem. Sa jedne strane, adekvatna klasifikacija i drugi tretman smeća čine iskorak u potpunosti iskorišćeniji. Neke lako spaljene smeće mogu se koristiti za generisanje električne energije radi postizanja potpunog iskorištavanja resursa. Sa druge strane, neke ploče za spaljivanje smeća su podigle tehnički nivo i nivo upravljanja za spaljivanje i imaju veće zahteve za opremom. Oprema za spaljivanje otpada i okolina u kojoj se spaljava veoma su različiti od spaljivanja.\nSa ove tačke gledišta, ukupna Kina tehnologija sagorevanja otpada je i dalje relativno unazad, oprema nije dovoljno napredna, klasifikacija smeća nije dovoljno dobra. Spaljivanje smeća treba uzeti u obzir pre reciklaže svoje situacije, razumno koristiti planiranje. Neki smeće se može koristiti za proizvodnju električne energije, dok se drugi mogu koristiti kao neka vrsta proizvodnih materijala.\nUkratko, spaljivanje je efikasan način za odlaganje smeća, ali ima mnogo detalja koje treba razmotriti.\nSljedeći: Razvoj čiste energije koja se suočava sa izazovima


(Član 185. KZS)\nPrivatna tužba podneta protiv supruge za krivično delo teške krađe ne može biti predmet prethodnog ispitivanja u smislu člana 439. stav 1. ZKP, jer je podneta za krivično delo koje se


Kriza srednjih godina kod muškaraca // BHZdravlje\nKriza srednjih godina je često predmet šale, ali za mnoge ljude ovaj problem može biti veoma uznemiravajući.\nKriza srednjih godina se može javiti kada muškarci misle da se nalaze na polovini životnog vijeka. Anksioznost u vezi sa onim što su do tada postigli, na poslu ili privatno, može uzrokovati depresiju. Kod muškaraca, to se obično dešava u dobi između 35 i 50 godina i može potrajati do 10 godina.\nPostoje oprečna mišljenja u vezi sa ovim sindromom, a zdravstveni stručnjaci misle da je povezan sa mozgom i hormonalnim promjenama. Dok je za neke ovo odličan izvor smijeha i zabave, za ljude kojima se to dešava to može biti prilično isrpljujuće.\nKada se radi o krizi srednjih godina, svačije okolnosti su drugačije. Ona pogađa jako mali broj ljudi. Negdje oko 20% ljudi (većinom muškaraca) u 50-tim će iskusiti krizu srednjih godina.\nNa pitanje kako se nositi sa ovom krizom, psiholozi savjetuju bih da posjetite ljekara i da mu kažete da se osjećate depresivno, jer depresija ima značajan udio u krizi srednjih godina.\nDepresija može biti izazvana velikim životnim promjenama kao što su razvod, dugotrajne bolesti, teškim gubitkom ili gubitkom posla. Ponekad se čini da ne postoji očigledan razlog za krizu.\nDakle, ako ste neraspoloženi duže od nekoliko sedmica, treba da se obratite ljekaru za pomoć.\nJedan od načina da spriječite depresiju je redovno vježbanje, koje može ublažiti napetost i potaknuti lučenje endorfina, dobar apetit i dobar san. Najvažnije od svega je da ne krijete svoje stanje i da porazgovarate sa psihologom.


Novica Negovanović | Tekstovi Pesama\nNovica Negovanović – Biografija\nSrpski pevač narodne muzike Novica Negovanović rođen je 30. novembra 1945. godine u Adranima, u blizini Kraljeva. Pored pevanja Novica Negovanović bavi se i sviranjem i komponovanjem pesama.\nMuzička karijera Novice Negovanovića\nNovica Negovanović svoj muzički talenat počeo je da pokazuje još kao dete, kada je imao svega pet godina. Njegovi i otac i stric bavili su se muzikom, te je i Novica krenuo njihovim stopama. Pevač izvanrednih glasovnih mogućnosti koji je svojoj publici poklonio mnoge hitove, zabeležio je i mnoštvo učešća na raznim muzičkim festivalima.\nOsvajao je mnoge nagrade, a nagrada koja je svakako obeležila i početak njegove karijere bilo je osvojeno prvo mesto na takmičenju harmonikaša, 1966. godine u Soko Banji. Takođe ovaj vrsni pevač ostaće upamćen i kao glavni muzički urednik u Produkciji gramofonskih ploča i muzičkih kaseta Jugodisk. Isto tako, publika pamti pregršt uspešnih turneja i koncerata koje je Novica Negovanović održao u svojoj karijeri.\nNajveći hitovi Novice Negovanović su “A što te pre ne stretoh”, “Zar sam stranac u svom kraju”, “vodeničar na Moravi”, “Ljubomoro, ljubomoro”, “Kad umoran budem pao”, “Imam oči neposlušne”, “Jedna reka u mom kraju”, “Ti anđeo, a ja đavo”, “Prođe leto trideseto”, “Sve bledi, sve nedostaje” i još mnoštvo drugih divnih pesama koje će večno putovati kroz vreme.\nPorodica Novice Negovanović\nNovica Negovanović ima dva braka iza sebe i četvoro dece. Ćerka Olivera, sin Dragan i ćerka Mirjana žive i rade u Americi gde žive sa svojom majkom, Novicinom prvom suprugom. Druga supruga Mira podarila mu je još jednog naslednika Novicu.\n1. Kad umoran budem pao


“SVETI HARALAMPIJE” U NARODNOJ BIBLIOTECI U BORU – SOLARIS MEDIA\nBor, S.M. – U Narodnoj biblioteci u Boru, u četvrtak, 12. aprila, s početkom u 18,30 sati, nastupuće ženska pevačka grupa “Sveti Haralampije” sa dirigentom Tamarom Glišić. Na programu su dela vizantisjke i srpske duhovne muzike: “Bogorodice Djevo”, “Pslami 22” i dr.\nIzmeđu muzičkih numera članice grupe govoriće odlomke iz dela Nikolaja Velimirovića, Vladete Jerotića, Ljiljane Habjanović Đurović, kao i izvode iz “Prve poslanice Korinićanima” Svetog Pavla.\nNa fotografiji: Detalj sa koncerta grupe “Sveti Haralampije” održanog 30. marta u biblioteci “Svetozar Marković” u Zaječaru\n← Vek od završetka Prvog svetskog rata: GENERAL NIKOLA COLOVIĆ – OSLOBODILAC POŽAREVCA\nIlustrovani list iz 1920. godine: BORSKI RUDNIK JE PRVI U EVROPI, A DRUGI U SVETU →


Elektroremont Banovići prvi put korisnik kredita Razvojne banke Federacije BiH - epiCentar INFO\nElektroremont Banovići prvi put korisnik kredita Razvojne banke Federacije BiH\nUprava Razvojne banke Federacije BiH, na čelu sa v.d. predsjednikom Uprave Semirom Fejzićem, posjetila je firmu Elektroremont iz Banovića koja je prvobitno nastala u sastavu RMU Banovići kao radionica, a onda je 1974. godine formirana kao osnovna organizacija Elektroremont u sastavu firme Rudar Invest i kao takva egzistirala je do početka rata. Poslije rata firma je privatizovana, a danas upošljava 110 radnika.\n– Firma se bavi održavanjem elektro uređaja i radimo sa svim u BiH i šire u regionu. Svi značajniji industrijski kapaciteti dolaze kod nas na opravku motora, trafoa, pumpnih agregata i druge opreme – kazao je Mehmed Ćebić, direktor firme Elektroremont Banovići.\nTokom pandemije koronavirusa u ovoj firmi nije došlo do pada realizacije posla. Značajni gubici stvoreni su zbog naplate potraživanja. Samim tim firma je ostvarila dugovanja prema dobavljačima.\nKao i mnoge druge firme i Elektroremont spas je pronašao u novoj liniji kreditiranja Razvojne banke Federacije BiH.\n– Mi smo se obratili i dobili smo kredit da izvršimo obaveze prema dobavljačima jer imamo dosta kašnjenja. Nadali smo se da ćemo dobiti taj kredit. Nismo imali iskustva prije i nismo radili sa Razvojnom bankom. Bojali smo se priča „ne možete to dobiti“. Mi smo papire spremili, poslali – dodao je Mehmed Ćebić, direktor firme Elektroremont Banovići.\nU doba pandemije koronavirusa komercijalne banke nisu se usudile davati kredite preduzećima. Ono što je prednost Razvojne banke Federacije BiH jeste fiksna kamatna stopa od samo 2% za sve one koji su tokom pandemije pretrpjeli gubitak prihoda veći od 20%.\n– Mi nudimo mogućnost firmama da isfinansiraju ono što je najvažnije – plate da bi se sačuvala radna snaga. S obzirom da je ova firma na neki način uslužno orjentisana to im je glavna stavka u procesu rada, oni ne mogu bez radne snage. Mi smo na ovaj način osigurali svim uspolenicima plate ali i da firma može nabaviti robu koja im je potrebna za dalje poslovanje – kazao je Damir Aščerić, saradnik za analizu i ocjenu projekata Razvojne banke – Poslovnica Tuzla.\nTags: Elektroremont Banovići, kredit, novac, Razvojna banka FBiH\nPrevious Robna razmjena u regionu: Samo jedna zemlja u suficitu\nNext Priča o uspjehu: Ko je Elon Musk i kako je postao najbogatiji čovjek\nSrpska: Razmišlja se o ukidanju prijave radnika na četiri sata\nStanivuković smijenio dugogodišnjeg direktora Toplane\nSrpska: Gorivo ponovo poskupilo!


23.07.2021 u 11:12\nPredsednik Srbije Aleksandar Vučić nije potpisao izmene i dopune Zakona o vodama i taj akt biće vraćen Skupštini na ponovno odlučivanje, potvrđeno je Tanjugu. Predsednik Vučić izjavio je ranije da će novi propis potpisati ako je u skladu sa Ustavom, a da u suprotnom neće. U javnosti je bilo kritika na odredbu koja omogućava direktnu pogodbu prilikom zakupa vodnog zemljišta. Po izmenama Zakona o vodama, vodno zemljište moći će da se daje u zakup neposrednom pogodbom „za plutajuće objekte koji su postavljeni na vodnom zemljištu na teritoriji Grada Beograda do dana stupanja na snagu tog zakona”. Skupština Srbije je izmene i dopune Zakona o vodama usvojila 14. jula.\nSamo je Skupština SFRJ mogla da tumači ZOO\nAutentično tumačenje odredaba Zakona o obligacionim odnosima mogla je dati samo Skupština SFRJ, koja je taj zakon i donela 1978. godine, naglašavaju pravnici povodom povučenog predloga tri poslanika za autentično tumačenje odredaba tri zakona, zbog kojih je advokatura u ponedeljak bila u obustavi rada. Mnogi su shvatili da je bankarski lobi pokušao da putem autentičnih tumačenja nađe prečicu za rešavanje masovnih sporova protiv banaka, dok se čekaju izmene Zakona o parničnom postupku (ZPP). Bilo je i onih koji su se setili da je autentično tumačenje dva zakona u vezi sa porezima traženo pre nekoliko godina u slučaju optuženog Miroslava Miškovića, zbog čega je bio ukinut deo presude Specijalnog suda. Pravnici navode da autentično tumačenje nejasne pravne norme ima snagu zakona, ali\n06.07.2021 u 10:21\nFrancuska reaguje na „šampanjac” u ruskom zakonu\nFrancuski ministar poljoprivrede Žilijen Denormandi izjavio je danas da se naziv „šampanjac” može koristiti samo za penušava vina proizvedena u istoimenom regionu u Francuskoj, iako druge države s vremena na vreme pokušavaju da polažu pravo na taj naziv kao da je njihov, navodi Tanjug. Denormandi je time reagovao na vest da je Rusija u petak donela zakon kojim se od stranih proizvođača penušavih vina zahteva da svoj proizvod kao takav opisuju na poleđini boce, a ne i na prednjoj strani, dok samo proizvođači ruskog „šampanjskog” mogu i dalje da koriste izraz, prenosi Rojters. „Možete da zamislite reakciju francuskih vlasti”, rekao je Denormandi za radio Sud, naglašavajući da reč „šampanjac” potiče iz istoimenog „predivnog regiona Francuske, gde se proizvodi šampanjac”.


BTC $38.254 +3,11%\nETH $2.644 +7,07%\nSOL $101 +5,22%\nXRP $0,64 +5,27%\nDOGE $0,15 +4,31%\nCointelegraph je razgovarao sa Erikom Guom, osnivačem ViewFin-a čiji tim stoji iza Metaverse Blockchain projekta, o izazovima izazvanim šokantnim akcijama kineskih zakonodavaca, uticajima geopolitike, daljim planovima zvaničnika i onome što planiraju kineski biznismeni iz sektora kriptovaluta. Govorili smo još i o “ubicama Itirijuma” (Ethereum killers) i koji programski jezik vam može pružiti prednost u Kini.\nU četvrtak je druga po veličini bitkoin trgovinska platforma u Kini, BTCC, objavila da je registracija novih računa za trgovanje na platformi prekinuta do daljnjeg.\nTog dana smo saznali da će sva bitkoin preduzeća koja se bave menjačkim poslovima prestati sa radom 30. septembra ako uzmemo u obzir najave kineskih zakonodavaca, odnosno: Narodne banke Kine, Administracija za virtuelni prostor Kine, Ministarstvo industrije i informacionih tehnologija, Državna uprava za industriju i trgovinu, Komisija za hartije od vrednosti Kine i Kineska regulatorna komisija za osiguranje.\nKao odgovor na uredbu, OKCoin je 15. septembra objavio da će privremeno zaustaviti registraciju novih korisnika i i usluga depozita u juanima i da postepeno smanjuje konverziju bitkoina u juane, a da će do kraja oktobra u potpunosti prestati sa konverzijom bitkoina u juan. Huobi je imao sličnu objavu.\nTrgovanje kriptovalutama u budućnosti\nMoguće je da će u budućnosti Kina zabraniti trgovanje delovima kriptovaluta, smatra Gu.\n“Ako želite da kupite bitkoin, morate kupiti ceo bitkoin. Ne možete da kupite 0.1 bitkoin jer je bitkoin hartija od vrednosti. Hartije od vrednosti u Kini reguliše Komisija za hartije od vrednosti. Smatram da ukoliko platforme za menjačke poslove ne budu zatvorene u budućnosti, verovatno više neće moći da trguju frakcijama novčića.”\nShodno tome, potrošačka baza će se smanjiti jer mnogi ljudi neće moći da priušte kupovinu celog bitkoina. Gu dodaje: “U Šangaju je prosečna plata oko 6.000 juana, a jedan bitkoin vredi oko 30.000 juana. Dakle, to mnogi ne mogu da priušte i to će smanjiti likvidnost.”\nBitkoin je imun na geopolitiku\nNa pitanje o tome koliko novi propisi u Kini mogu da utiču na cenu bitkoina, Gu je objasnio da bi prema njegovom mišljenju cena bitkoina trebalo da padne, ali su nedavne tenzije na korejskom poluostrvu naknadno podigle cenu bitkoina uprkos kineskim propisima.\nViše kineskih novinskih portala smatra propise “ad hok”. DoNews je citirala kineskog finansijskog analitičara koji je rekao: “Prelazak na privremenu suspenziju ICO-a i istovremeno omogućavanje trgovanja kriptovalutama je kontradiktorno. Depozit u juanima će biti ponovo omogućen onog trenutka kada regulatorna tela budu u mogućnosti da prate tokove kriptovaluta.”\n“Niko ne može da predvidi kako će glasiti budući propisi. Mnoge kompanije žele da se presele u inostranstvo, ali njihova baza klijenata je u Kini. Recimo da ste započeli projekat u Kini i sada morate da se preselite u Švajcarsku. Tržište je u Kini i kako vi sada da objasnite investitorima iz Švajcarske potrebe i zahteve kineskog tržišta? Biće teško i ni malo praktično.”\nGu je izjavio da su radni talenti, jezik i poslovno okruženje neki od izazova sa kojima će se suočiti svi oni koji budu želeli da presele svoje poslovanje u inostranstvo.\n5. decembra 2013. godine Kina je ograničila svoje banke zabranom korišćenja bitkoina kao valute, čime je njegova vrednost pala 35% za 40 minuta. Najnoviji potez se vidi kao još veća prepreka razvoju sektora kriptovaluta.\n“U Kini ima više blokčein startap kompanije nego što ih ima u “Silicijumskj dolini”. Banke nisu bile uključene u proces i izgubile su tri godine. Kada je Narodna banka Kine shvatila da je blokčein ‘ogromna stvar’, naredili su bankama da proučavaju blokčein i otkrili da najbolji ljudi u sektoru blokčeina nisu u bankama. Zahvaljujući novim propisima, verovatno ćemo izgubiti još tri godine. Za tri godine, ljudi u Kini će se osvrnuti i reći: ”Imali smo Metaverse na vodećem nivou, ali sada ne.” Ljudi će morati da koriste itirijum jer neće imati drugog izbora.”\n‘Ubice itirijuma’ gube tlo pod nogama\nQtum, Metaverse i NEO se smatraju vodećim platformama koje koriste pametne ugovore sa velikim operacijama u Kini. Svaka od ove tri platforme ima svoje jedinstveno rešenje za nedostatke itirijuma. Nedavni potez kojim su se zabranili ICO projekti je oborio cenu NEO-a. Gu je pojasnio da propisi otežavaju rad ove platforme.\n“Tokom proteklih deset dana smo se u potpunosti usresredili na propise i kako da poslujemo legalno u Kini. Nismo produktivni i mislim da nećemo biti ni narednih dva meseca. Imali smo 30 projekata sa Metaverse-om, ali ICO više nije dozvoljen za ove projekte. Moramo da nađemo drugačiji način za prikupljanje sredstava i to će biti teško. Neće biti novih projekata ako se ne nađu finansije. U međuvremenu, Itirijum i dalje raste. Mi ne gubimo samo 2 meseca, mi gubimo tlo pod nogama!”\nKako do vrhunskih rezultata u Kini\nViewFin nudi svojim klijentima Blockchain as a Service (BAAS). Omogućava sigurnosni i mrežni sloj klijentima, koji su uglavnom stručnjaci u svojim oblastima poslovanja. Gu je naveo moto firme: “Vi radite ono što najbolje znate, a nama ostavite blokčein”. Dodao je i da je programski jezik koji koristi itirijum platforma Solidity, što je problem za kineze.\n“Kinezi nemaju slova, oni koriste znakove. Programski jezik koji koristi alfabet je dodatni problem za kineske programere. U Metaverse-u ne morate ništa da pišete. Samo nam recite šta vam je potrebno i mi ćemo da stvorimo za vas. Nije potreban pametan ugovor, što pogoduje poslovnim ljudima. Ako vam stvarno treba pametan ugovor, Metaverse ima API.”\nGu smatra da je druga razlika između Metaverse-a i Itirijuma u načinu na koji se projekti kreiraju:\n“Moje mišljenje je da su oni koji pišu na Itirijumu uglavnom programeri, a programeri stvarno ne razumeju poslovanje.”\n“Danas Metaverse ima više korisnika od itera, jer su ovi projekti kreirani od strane stvarnih poslovnih ljudi sa stvarnim kupcima. Vizija Metaverse-a je da privuče poslovne ljude da kreiraju svoje projekte. Oni vode računa o svom poslu, a mi se brinemo za blokčein.”


Država i pravosuđe moraju zaštiti žrtve nasilja - Glas Srpske\nDržava i pravosuđe moraju zaštiti žrtve nasilja\nAleksandar Stojanović 02.12.2019 16:37\nBANjALUKA - Kazne za izvršioce nasilja nad ženama i nasilja u porodici moraju biti strožije kažnjavani, a država mora preduzeti veću brigu o žrtvama, poruka je sa panel diskusije koju je organizovala Unija studenata socijalnog rada.\nNa ovom skupu govorili su profesor Pravnog fakulteta i narodni poslanik Ivanka Marković, koordinatorica "Sigurne kuće Banjaluka" Amela Bašić-Tomić, viši asistent na Fakultetu političkih nauka Andrea Rakanović Radonjić i psiholog iz Centra za socijalni rad Neda Dragić.\nProfesorica krivičnog prava i narodni poslanik Ivanka Marković kazala je da je zakonodavni okvir u pogledu kazni i zaštite žena i djece dobar, ali da su kazne izrazito blage i da zaštita žrtava nakon što je nasilje učinjeno nije adekvatna.\n- Problem je što oni koji tumače zakon, odnosno sudije, u odmjeravanju kazne kao olakšavajuću okolnost nerjetko uzimaju to da je učinioc roditelj maloljetne djece, porodičan čovjek i slično. Takođe, neophodno je da država ekonomski osnaži žrtve nasilja kako bi se one, nakon nasilja koje su preživjele, osamostaliti i da ne zavise od učinioca – kazala je Markovićeva.\nAsistentica na FPN-u Andrea Rakanović Radonjić podsjetila je da je BiH jedna od prvih zemalja regiona koja je ratifikovala Istanbulsku konvenciju na osnovu koje je regulisano zakonodavstvo, ali da je potrebno dodatno raditi na svijesti i primjeni tih pravila.\n- Naš mentalitet je takav da se dosta toga prećuti i to je ono što moramo popraviti. Poražavajući su rezultati da je nasilje nad ženama i porodici mnogo rasprostranjenije, nego što ima prijavljenih slučajeva. Dužnost je i nas građana, ako znamo, pa čak i ako sumnjamo da u nekoj porodici postoji nasilje, da ga prijavimo – rekla je Rakanović Radonjić.\nPredsjednica Unije studenata socijalnog rada Sonja Kavaz rekla je da je potrebno više govoriti o ovoj temi i uključiti sve relevantne faktore kako bi se podigla svijest o zaštiti žena i djece.\n– Kao organizacija studenata socijalnog rada, smatramo da je neophodno još više aktuelizovati ovaj problem, te zajedničkom i koordinisanom borbom podizati svijest o istom. Panel diskusijom želimo da damo svoj doprinos i otvorimo pitanja o značaju izmjene i dopune Zakona, kada je u pitanju borba protiv nasilja nad ženama – rekla je Kavazova.


Upozorenje: šumski požari\nčetvrtak, 18 April 2013 05:10\nBudući da će se u narednom periodu izvoditi proljetni radovi na čišćenju šuma, livada i obradivih površina spaljivanjem niskog rastinja, korova i sl., te da je proteklom periodu već evidentirano nekoliko slučajeva požara nastalih prilikom izvođenja navedenih radova, Uprava policije MUP-a Zeničko-dobojskog kantona je u cilju preventivnog djelovanja planirala sprovođenje mjera zaštite od požara i eksplozija kao i mjera na sprječavanju izazivanja i širenja šumskih požara.\nNaznačene aktivnosti će se provoditi na području svih policijskih stanica, uz potrebnu i odgovarajuću saradnju sa službama civilne zaštite i vatrogasnim jedinicama u svim općinama na području Kantona, kao i Kantonalnom upravom za šumarstvo Zeničko-dobojskog kantona i njenim organizacionim jedinicama na terenu, mjesnim zajednicama i građanima.\nU sklopu navedenih aktivnosti na sprječavanju izbijanja i širenja požara, policijski službenici u kontaktima sa navedenim subjektima djeluje preventivno te upozoravaju građane na maksimalan oprez prilikom izvođenja ovih radova.\nImajući u vidu činjenicu da paljevine, usljed nepažnje, često izmaknu kontroli i pretvore se u požare sa velikim posljedicama, apelujemo na građane da izbjegavaju ovaj način uništavanja korova i čišćenja njiva. Također, pozivamo građane na maksimalan oprez kod eventualnog paljenja vatre, kako bi se izbjegle neželjene posljedice.\nPodsjećamo građane da su, ukoliko svojim radnjama i nepažnjom izazovu šumski požar, počinili krivično djelo „Izazivanje šumskog požara“ iz člana 317. Krivičnog zakona FBiH, gdje je u stavu 1. navedenog člana predviđena kazna zatvora od jedne do osam godina za izvršioca ovog krivičnog djela, ukoliko je usljed izazvanog požara nastupila šteta velikih razmjera ili je izazvano istovremeno više šumskih požara. U stavu 3. naznačenog člana je određeno da će se počinilac navedenog krivičnog djela kazniti novčanom kaznom ili kaznom zatvora do dvije godine, ukoliko je isto počinio iz nehata.\nSlužbenici policije će postupati po svim prijavama za požare i raditi na prikupljanju informacija u vezi sa nastankom istih, a protiv lica za koja budu postojali osnovi sumnje da su izazvali požar, bilo sa umišljajem ili iz nehata, preduzet će se odgovarajuće mjere iz nadležnosti policijskih službenika.\nViše iz kategorije: « Poginuo Simbad Bošnjaković Zenički ljekari na sudu »


Odlučeno na sjednici GV Cazin: Povećanje plata direktorima javnih ustanova i preduzeća\nNaslovnica Krajina Cazin Odlučeno na sjednici GV Cazin: Povećanje plata direktorima javnih ustanova i preduzeća\nU ponedjeljak, 25. februara 2019. godine, održana je XVI redovna sjednica GV Grada Cazina. Na dnevnom redu iste nalazilo se 17 tačaka, među kojima su i one koje se odnose na utvrđivanje javnog interesa za rekonstrukciju određenih putnih pravaca (MZ Donja Koprivna, Gnjilavac i Gornja Koprivna), kao i Odluke o uslovima i načinu raspolaganja nekretninama u vlasništvu Grada na području PZ „Ratkovac“.\nOdlučivalo se i o prijedlogu Odluke o izmjenama i dopunama Odluke o pristupanju izmjenama i dopunama Regulacionog plana „Slatinske bare“ od 04.01.2019. godine, Programu rada i finansijskom planu JKP „Vodovod“ za 2019. godinu, kao i JP „RTV Cazin“ i Planu rada za 2019. godinu JU „Centar za socijalni rad“ Cazin.\nIpak, najviše pažnje privukla je 12. tačka dnevnog reda, prijedlog Odluke o plaćama i naknadama članova organa upravljanja, rukovođenja i drugih organa javnih preduzeća i javnih ustanova, čiji je osnivač Gradsko vijeće Grada Cazina.\nOva Odluka je, kako saznajemo, usvojena, te će direktori javnih ustanova i preduzeća dobiti povećanje plata. Shodno prijedlogu Odluke, visina plata direktora JU i JP se ograničava na nekoliko prosječnih plata u FBiH, u skladu sa visinom godišnjeg prometa ustanove ili preduzeća. Tako će oni direktori čija preduzeća imaju godišnji promet veći od 2,5 miliona KM imati platu u visini 3 prosječne plate u FBiH, a oni direktori koji upravljaju preduzećem sa prihodom manjim od ovog iznosa, imat će platu u visini 2 prosječne plate u FBiH. U prvom slučaju, naknada za predsjednika skupštine, nadzornog organa, odbora za reviziju i sl. u takvim preduzećima iznosiće 200,00 KM, a za ostale članove 150,00 KM. U preduzećima sa prihodom manjim od 2,5 miliona KM, predsjedniku skupštine, nadzornog odbora, odbora za reviziju i sl. pripada naknada u visini od 150,00 KM, a ostalim članovima u iznosu od 100,00 KM. Kada su u pitanju javne ustanove, kriteriji su nešto drugačiji. Plata direktora javne ustanove čiji je godišnji prihod veći od 5 miliona KM iznosiće 3 prosječne plate u FBiH, plata direktora ustanove čiji je godišnji prihod u rasponu od 1 do 5 miliona KM će iznositi 2,5 prosječne plate u FBiH, dok će za one direktore javnih ustanova čiji je prihod manji od 1 milion KM, plata biti u visini 2 prosječne plate u FBiH. Naknade predsjednicima i članovima upravnih odbora, nadzornih odbora, odbora za reviziju i sl. u prvom slučaju iznosit će 300 KM za predsjednika i 250 za članove, a u drugom 200 KM za predsjednika i 150,00 KM za članove. U slučaju javnih ustanova sa godišnjim prihodom ispod milion KM, naknada predsjedniku upravljačkih struktura iznosi 150,00 KM, a članovima 50,00 KM manje.


Novi Batmobile spreman za “Justice League”\n25 Jul 2017 - 17:08 Zanimljivosti Link\nZa naredni film u kojem se pojavljuje Batman, koji nosi naziv Justice League, tvorci su spremili i novi Batmobile, koji je sada još opremljeniji, a “juri” preko 300 km/h!\nJedan od najpopularnijih automobila „sa malih ekrana“, kultni Batmobile (Betmobil), tokom decenija je doživeo pravu transformaciju i, nekako, uvek bio „korak u budućnosti“, bilo da je u pitanju originalna serija iz ’60-ih ili poslednji prikazan film Batman vs Superman: Dawn of Justice.\nNo, tvorci Betmena se tu ne zaustavljaju, jer su predstavili potpuno novi Batmobile, koji će debitovati u najnovijem filmu Justice League (analogija Marvelovim Avengersima), koji se u bioskopima širom sveta očekuje 17. novembra ove godine.\nRazlika u odnosu na prethodni Batmobile odnosi se na, pretpostavljate, još veću količinu naoružanja koja je ugrađena na vozilo, suvozačko sedište je izbačeno kako bi se ubacio još jedan top, a tu je i čitav spektar lansera raketa, mitraljeza, kao i „stealth“ zaštitnih sistema.\nPrema podacima kompanije Warner Brothers, automobil je dugačak preko šest metara, težak gotovo četiri tone, a maksimalna brzina iznosi (neverovatnih) 330 km/h! Ovog „monstruma“ možete videti i u trejleru za Justice League, u kojem igraju Ben Affleck, Amy Adams, Gal Gadot i dr.


Izgovori STOP: Vežbanjem do boljeg mentalnog zdravlja | Psihoverzum\nOvo je doba godine kada se donose sve one odluke koje se čine suviše važnim da bi smo ih sprovodili tamo nekog običnog ponedeljka ili od prvog u mesecu. A možda smo ih previše puta odlagali, pa se Nova godina čini kao poslednja nada za sve one odluke za koje znamo da su dobre za nas i da bi trebalo da se pozabavimo njihovim sprovođenjem, ali ih ostavimo u nekom kutku našeg mozga za… pomenuti ponedeljak, prvi u mesecu, kada otopli, kad zahladni, kad prođu ispiti, kad odem na godišnji… I vreme prolazi (jer to je ono što radi vreme), a odluke i dalje čame i čekaju neko bolje vreme da se realizuju.\nPrema nekim statistikama, članstva u teretanama u januaru u odnosu na druge mesece u godini su daleko brojnija. To znači da ogroman broj ljudi za Novu godinu sebi zacrta cilj da krene sa rekreacijom. Ono što statistike takođe govore jeste da jako veliki broj tih članstava nikada ne bude realizovan.\nA zašto da vežbam?\nBudimo iskreni, vežbanje je teško, barem u početku. Tada je potrebno naterati se, prvo na prvi trening, pa na drugi, na šesti. Ko bi se radije znojio na traci za trčanje i radio trbušnjake, ali može da sedi umotan u toplo ćebe, pijucka čaj i gleda omiljenu seriju? S obzirom na to da ipak postoje ljudi koji se iskobeljaju iz tog toplog ćebenceta i obuju patike za trčanje čak i kad napolju nije idilični prolećni dan, govori da tu ipak ima nečeg višeg od želje za zategnutim nogama.\nSvi vežbači će vam reći da oni sada, kada su to postali, jedva mogu da zamisle svoj život bez vežbanja. Da su se na neki način “navukli” na vežbanje! Da, postoji taj jedan period kada se psuje sve redom dok se pokušava uraditi sklek a da se pritom ne polomi nos, ali kasnije – ta vrsta “mučenja” postaje nešto u čemu ne uživa samo telo, već i mozak.\nTreba ti razlog da počneš da vežbaš? OK, zgodno telo jeste motivacija, ali ipak je malo suviše apstraktna i tako daleka, u naletima malodušnosti nazvaćeš je i površnom… No, evo 10 razloga zbog kojih ćeš još danas da guglaš gde u svojoj blizini imaš dobar fitnes klub i kako se kupuju dobre patike za trčanje! 🙂\n1. Vežbanje sprečava kognitivno propadanje\nČinjenica je da sa starenjem, naš mozak više ne funkcioniše podjednako vispreno kao u mladosti. Starenje, a posebno degenerativna oboljenja mozga mogu ozbiljno uticati na odumiranje moždanih ćelija, a dobra vest je da ovaj proces može da se uspori. Vežbanjem i pravilnom ishranom moguće je uticati na sprečavanje razvoja degenerativnih oboljenja mozga poput Alchajmerove bolesti, ali i prevenirati efekte starenja na mozak koji počinju da imaju uticaj posle 45. godine života. Vežbanje, posebno u periodu između 25 i 45 godina, povećava otpornost hipokampusa, dela mozga koji je zadužen za pamćenje i učenje.\n2. Vežbanje poboljšava pamćenje\nBrojnim istraživanjima utvrđeno je da kardiovaskularni treninzi mogu da pomognu u stvaranju novih moždanih ćelija, čime se pozitivno utiče na kompletnu moždanu aktivnost. Osim toga, redovno upražnjavanje fizičke aktivnosti utiče na produkciju novih ćelija u već pomenutom hipokampusu. Jedan od razloga zašto su deca toliko živahna i aktivna jeste upravo taj što se njihov hipokampus na ovaj način razvija. Međutim, poboljšanje pamćenja kod redovnih vežbača uočeno je i među odraslima, čiji razvoj je završen. Osim toga, jedno istraživanje je pokazalo da trčanje sprintova utiče na proširenje fonda reči među odraslima.\n3. Vežbanje povećava efikasnost\nIstraživanja su rasvetlila vezu između redovnog vežbanja i produktivnosti. Ona su pokazala da ljudi koji upražnjavaju fizičku aktivnost imaju više energije u toku svojih radnih sati u odnosu na svoje kolege koje ne vežbaju. Iako gust raspored može da se ispostavi kao kočnica za odlazak u teretanu ili na trčanje, investicija u vreme za vežbanje pokazala se višestruko korisnom, posebno ukoliko se upražnjava u toku dana, onda kada je to izvodljivo.\n4. Vežbanje podstiče kreativnost\nEfekat povećane kreativnosti, kako pokazuju studije, traje i do dva sata nakon treninga. Ovo se posebno odnosi na vežbanje napolju, gde umereno izlaganje suncu može dovesti do povećane produkcije vitamina D u organizmu, koji pozivitno utiče na brojne procese u organizmu. Upravo zato se, tokom kreativnog rada, preporučuje pauza koja se sastoji od šetnje, a za one koji su spremni da odu korak dalje (odnosno, brže :)), ta pauza može da se sastoji od obuvanja patika i odlaska na trčanje.\n5. Vežbanje smanjuje anksioznost\nSve one hemijske supstance koje naše telo otpušta nakon dobrog treninga utiču na redukciju simptoma anksioznosti. Istraživanja pokazuju da trening koji se sastoji od trčanja ili umerenih do intenzivnih aerobnih vežbi (kao što su intervalni treninzi), mogu doprineti većem efektu opuštanja u odnosu na toplu kupku, za koju se dugo smatralo da je nenadmašna kada je u pitanju opuštanje. Ipak nije.\n6. Vežbanje poboljšava samopouzdanje\nRedovnim vežbanjem naše telo se menja i samim tim smo zadovoljniji njegovim izgledom, što može da ima direktan uticaj na percepciju sopstvene privlačnosti. Međutim, to nije jedini efekat vežbanja na samopouzdanje. Bez obzira na težinu, pol ili starost, vežbanje može da utiče na percepciju naše sopstvene privlačnosti, tako što znamo da činimo nešto što je dobro za svoje zdravlje, telo, pa i izgled. Na taj način, učvršćujemo partnerstvo i dobre odnose koje imamo sa samima sobom, što je svakako jedna od najznačajnijih veza koje gradimo tokom života.\n7. Vežbanje otpušta “srećne” neurotransmitere\nAko ste nekada, nakon dobrog i napornog treninga, imali osećaj kao da letite, onda znajte da su za to zaslužni upravo divni, čarobni neurotransmiteri. Vežbanjem se otpušta endorfin, koji je zadužen za osećaj sreće i euforije. Istraživanja su pokazala da vežbanje može da ima blagotvoran efekat čak i na ljude sa dijagnostikovanom kliničkom depresijom. Upravo iz tog razloga, mnogi lekari svojim pacijentima, koji pate od depresije ili anksioznosti, preporučuju rekreativno bavljenje nekom vrstom fizičke aktivnosti. U nekim slučajevima, vežbanje može da ima isti efekat kao uzimanje antidepresiva. Za ovakav efekat ne morate da provodite po ceo dan u teretani (što nije ni preporučljivo); vežbanje od 30 minuta nekoliko puta nedeljno može dovesti do značajno poboljšanog raspoloženja. To posebno valja imati na umu kada prođe veselost uzrokovana praznicima i kada budemo primorani da se vratimo u svakodnevnicu koja nam posle praznika može delovati sumorno.\n8. Vežbanje smanjuje efekte stresa\nIzloženost stresu danas je postalo uobičajena pojava, a njegovi efekti na mentalno i fizičko zdravlje mogu biti vrlo ozbiljni. Jedna od najkonstruktivijih strategija za borbu sa stresom, kako na fizičkom, tako i na mentalnom planu je upravo vežbanje. Ono utiče na povećanje koncentracije norepinefrina, hemijske supstance koja može da utiče na reakciju našeg mozga na stres.\n9. Vežbanje pomaže u prevazilaženju zavisnosti\nDopamin, koji naš mozak otpušta tokom vežbanja, ima vrlo značajnu ulogu u doživljaju zadovoljstva, koje može da uključuje vežbanje, seks, drogu ili hranu. Nažalost, neki ljudi postanu zavisni od dopaminskog “fiksa” tako što uzimaju veštačke supstance koje stimulišu njegovo otpuštanje, kao što su droga i alkohol (uključujući i zavisnost od seksa i hrane). Međutim, vežbanje ima pozitivan efekat na borbu protiv zavisnosti bilo koje vrste. Ono dovodi do željenog lučenja dopamina, ali bez posredovanja destruktivnih supstanci ili ponašanja. Kod lečenja zavisnosti, vežbanje je značajno i zato što pomaže ponovnom uspostavljanju cirkadijalnog ritma, što je vrlo značajan preduslov za prekid začaranog kruga zavisnosti.\n10. Vežbanje međusobno motiviše ljude\nPoznato je da efekat društvenog pritiska ima značajan uticaj na performanse tokom vežbanja (na primer, trudićemo se više kada vežbamo u grupi ili sa nekim, nego kada to činimo sami). Istraživanja pokazuju da većina ljudi postiže bolje rezultate na testovima aerobnih sposobnost kada vežbe izvode u paru. Biti deo tima takođe može da bude veliki motivator, a u nekim stucijama je pokazano da utiče i na povišenu toleranciju na bol. Dakle, ipak nas je malo sramota da kukamo pred drugima, a i nije nam baš svejedno kad cela grupa radi nešto za šta mi mislimo da ne možemo, a zapravo nismo valjano ni pokušali.\nSada je vreme praznika. Istina je da sarma ne sme da se baca i da kolači stvarno ne treba da stoje zaludni u frižideru. Istina je i da većina nas posle praznika ima malo više “tapacirunga” nego pre, kog nastojimo da se ratosiljamo čim grane prvo prolećno sunce. A istina je i da, sada kada znaš ovih 10 razloga (a to nisu ni izbliza svi mogući razlozi zašto treba vežbati, redovno i predano), više nemaš izgovore zašto to ne činiš. Stoga što pre ubaci rekreaciju na listu svojih novogodišnjih odluka ako već nije tamo! 🙂\nPingback: Najčešći mit o tinejdžerima i njegovo raskrinkavanje - Porodica.ba